b'\n_START_ARTICLE_\nNordFo\n_START_PARAGRAPH_\nNordFo er Nordiskt Forum f\xc3\xb6r Forskning och Utvecklingsarbete inom utbildning i sl\xc3\xb6jd, et f\xc3\xa6llesnordisk samarbejdsorgan for forskning og udviklingsarbejde i forbindelse med undervisning i sl\xc3\xb8jd, h\xc3\xa5ndarbejde og billedkunst i Danmark, Norge, Sverige, Finland og Island. Pr\xc3\xa6sidiets medlemmer repr\xc3\xa6senterer de respektive landes l\xc3\xa6reruddannelser._NEWLINE_Til afgr\xc3\xa6nsning af fagkredsen h\xc3\xb8rer en tilpasning til individuelle forhold i medlemslandene. I Sverige omfatter det nuv\xc3\xa6rende skolefag sl\xc3\xb6jd ud over tr\xc3\xa6sl\xc3\xb8jd og metalsl\xc3\xb8jd ogs\xc3\xa5 h\xc3\xa5ndarbejde og sl\xc3\xb8jd i andre materialer. I Norge indeholder skolefaget forming b\xc3\xa5de sl\xc3\xb8jd, h\xc3\xa5ndarbejde og billedkunst. Dertil kommer samesl\xc3\xb8jd hen over landegr\xc3\xa6nser._NEWLINE_Samarbejdet omfatter de n\xc3\xa6vnte sl\xc3\xb8jdfag p\xc3\xa5 alle skole- og aldersniveauer._NEWLINE_Der afholdes symposier, konferencer og seminarer p\xc3\xa5 skift i alle medlemslandene. Derudover udgives et par skriftserier inden for sl\xc3\xb8jdp\xc3\xa6dagogik og -forskning._NEWLINE_En anden internordisk forening er Nordisk sl\xc3\xb8yd- og tekstill\xc3\xa6rerforbund, som har de respektive faglige l\xc3\xa6rerforeninger som medlemmer.'